CELEX: 22010D0020
Language: ro
Date: 2010-03-12 00:00:00
Title: Decizia nr. 20/2010 Comitetului mixt al SEE din 12 martie 2010 de modificare a anexei I (Chestiuni veterinare și fitosanitare) la Acordul privind SEE

10.6.2010   
            
            
               RO
            
            
               Jurnalul Oficial al Uniunii Europene
            
            
               L 143/10
            
         DECIZIA NR. 20/2010 COMITETULUI MIXT AL SEE
   din 12 martie 2010
   de modificare a anexei I (Chestiuni veterinare și fitosanitare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa I la acord a fost modificată prin Decizia nr. 18/2010 a Comitetului mixt al SEE din 1 martie 2010 (1).
            
         
               (2)
            
            
               Regulamentul (CE) nr. 1095/2008 al Comisiei din 6 noiembrie 2008 de modificare a Regulamentului (CE) nr. 109/2007 privind condițiile de autorizare a aditivului pentru hrana animalelor monensin sodic (Coxidin) (2) trebuie încorporat în acord.
            
         
               (3)
            
            
               Regulamentul (CE) nr. 1096/2008 al Comisiei din 6 noiembrie 2008 de modificare a Regulamentului (CE) nr. 1356/2004 privind condițiile de autorizare a aditivului pentru hrana animalelor Elancoban, aparținând grupului coccidiostatice și alte substanțe medicamentoase (3) trebuie încorporat în acord.
            
         
               (4)
            
            
               Regulamentul (CE) nr. 1253/2008 al Comisiei din 15 decembrie 2008 privind autorizarea chelatului de cupru al analogului hidroxilat al metioninei ca aditiv furajer (4) trebuie încorporat în acord.
            
         
               (5)
            
            
               Prezenta decizie nu se aplică Principatului Liechtenstein,
            
         DECIDE:
   Articolul 1
   În anexa I la acord, capitolul II se modifică după cum urmează:
   
               1.
            
            
               La punctul 1zz [Regulamentul (CE) nr. 1356/2004 al Comisiei] se adaugă următoarea liniuță:
               
                           „—
                        
                        
                           
                              32008 R 1096: Regulamentul (CE) nr. 1096/2008 al Comisiei din 6 noiembrie 2008 (JO L 298, 7.11.2008, p. 5).”
                        
                     
         
               2.
            
            
               La punctul 1zzzg [Regulamentul (CE) nr. 109/2007 al Comisiei] se adaugă următoarea liniuță:
               
                           „—
                        
                        
                           
                              32008 R 1095: Regulamentul (CE) nr. 1095/2008 al Comisiei din 6 noiembrie 2008 (JO L 298, 7.11.2008, p. 3).”
                        
                     
         
               3.
            
            
               După punctul 1zzzzzb [Regulamentul (CE) nr. 124/2009 al Comisiei] se introduce următorul punct:
               
                           „1zzzzzc.
                        
                        
                           
                              32008 R 1253: Regulamentul (CE) nr. 1253/2008 al Comisiei din 15 decembrie 2008 privind autorizarea chelatului de cupru al analogului hidroxilat al metioninei ca aditiv furajer (JO L 337, 16.12.2008, p. 78)”.
                        
                     
         Articolul 2
   Textele Regulamentelor (CE) nr. 1095/2008, (CE) nr. 1096/2008 și (CE) nr. 1253/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 13 martie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (5).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 12 martie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  A se vedea pagina 4 din prezentul Jurnal Oficial.
   
      (2)  JO L 298, 7.11.2008, p. 3.
   
      (3)  JO L 298, 7.11.2008, p. 5.
   
      (4)  JO L 337, 16.12.2008, p. 78.
   
      (5)  Nu au fost semnalate obligații constituționale.